google/wiki40b huggingface dataset:
Cheilosia longula

Utseende

En middelsstor (7-9 mm), svart, ganske sterkt hårete blomsterflue. Skuldrene og spissen på scutellum kan være gule. Antennene er ganske små og mørke. Fasettøynene er nakne. Kroppen er blankt svart, ganske tett kledt med lange, mørke hår. Scutellum har svarte børster langs kanten og mørke hår. Beina er for det meste svarte men oftest gule ved kneet. Vingene er litt grått røykfargede.

Levevis

Denne arten påtreffes helst i skog. Larvene utvikler seg i sopp, særlig rørsopper som brunskrubb, rødskrubb og sandsopp. De voksne fluene flyr i april-oktober.

Utbredelse

Arten er utbredt i Palearktis og i Nord-Amerika, også trolig over hele Norge.
Kjetil André Aamodt

NM-titler

Han vant 22 NM-titler i løpet av karrièren.
Commentry

Commentry er en kommune i departementet Allier i det sentrale Frankrike. Det ligger 42 [[km]]sørvest for Moulins-dalen av Œil. Det ligger innenfor  8 km av det geografiske sentrum i Frankrike.

Historie

Commentry var den første franske kommunen som noen gang valgte en sosialistisk ordfører: Christophe Thivrier som ble valgt 6. juni 1882. Det Sosialistiske Partiet i Frankrike ble grunnlagt i Commentry i september 1902.

Økonomi

Commentry har fått  navn etter et kullfelt på over 21 kvadratkilometer i utstrekning, og hadde mange viktige støperier og smier

Vitenskap

I område rundt rundt Commentry har Charles Brongniart oppdaget mange fossiler
Pseudodebis

Utseende

Middelsstore sommerfugler med avrundede vinger.
Pseudodebis-artene er mørkbrune og kan kjennes på at tverrstrekene på vingenes underside er markert hakkete. Elles er de, som vanlig for Euptychiina, ensfarget brune på oversiden og brune med to mørke tverrstreker og noen øyeflekker på undersiden.

Levevis

Disse sommerfuglene lever i tropisk regnskog og annen skog. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae). De voksne sommerfuglene besøker ikke blomster, men suger gjerne til seg væske fra råtnende frukt, sopp og fugleskitt.

Utbredelse

Slekten er utbredt fra Guatemala i nord til Argentina i sør.
Fylkesvei 2856

Fylkesvei 2856 , også kalt Bønsnesveien, går mellom Svendsrud og Leine i Hole kommune. Veien er 5,3 km lang.
Frem til 2019 hadde veien betegnelsen Fylkesvei 160.
Prøveløslatelse

Prøveløslatelse går ut på at en person som er havnet i fengsel kan slippe ut fra fengsel før straffen er sonet ferdig.

Prøveløslatelse i Norge

Løslatelse på prøve ble utprøvd i Norge for første gang i 1900.
Kriminalomsorgen skal ikke beslutte prøveløslatelse hvis omstendighetene etter en totalvurdering gjør en løslatelse utilrådelig. Det skal særlig legges vekt på domfeltes atferd under gjennomføring av straffen, og om det er grunn til å anta at domfelte vil begå nye straffbare handlinger i prøvetiden.
Kriminalomsorgen kan løslate en domfelt på prøve når vedkommende, medregnet mulig varetektsfengsling, har gjennomført to tredjedeler av straffen og minst 60 dager. Domfelte som er dømt i utlandet til fengsel i mer enn 21 år, og som er overført til gjennomføring av straffen i Norge, kan løslates på prøve etter å ha vært fengslet i minst 14 år.
Løslatelse kan skje før to tredjedeler av straffen er gjennomført dersom vedkommende har særlig gode grunner for det (praktiseres meget strengt i Norge).
Fornærmede i straffesaken kan etter nærmere regler, varsles hvis det besluttes prøveløslatelse.
Brudd på vilkårene for prøveløslatelse vil få konsekvenser for den domfelte, nye vilkår eller bringes for retten. Retten kan beslutte at resten av straffen skal sones i fengsel.
Prøvetiden utløper på det tidspunkt den idømte fengselsstraff ville vært gjennomført i sin helhet.
Lovbestemmelsene som gjelder i dag for løslatelse på prøve står i Straffegjennomføringsloven av 2001 §§42, 43 og 44.
Titus Andronicus

Titus Andronicus er en tragedie skrevet av William Shakespeare, antatt å ha vært skrevet mellom 1588 og 1593, sannsynligvis i samarbeid med George Peele. Det er antatt å være Shakespeares første tragedie, og ofte vurdert som hans forsøk på å etterligne volden og de blodige hevndramaene til hans samtidige, som var meget populære hos publikum gjennom hele 1500-tallet.
Stykket har handling fra de siste dagene til Romerriket og forteller den fiktive historien til Titus, en general i den romerske hær som befinner seg i en voldsspiral av hevn og gjengjeldelse mot Tamora, goternes dronning. Det er Shakespeares blodigste og meste voldelige stykke, og er vanligvis lavt vurdert. I hans samtid var det populært, men mot slutten av 1600-tallet dalte dets popularitet. I viktoriatiden ble det betraktet som smakløst på grunn av de voldelige scenene, men fra midten av 1900-tallet begynte dens omdømme å endres.
I 1927 sa T.S. Eliot at Titus Andronicus var et av de tåpeligste og mest uinspirerte skuespill noen gang skrevet, og et stykke som det var vanskelig å tro at Shakespeare hadde hatt noen hånd i. Harold Bloom mislikte også stykket og mente at «Jeg finner ikke noe av verdi i Titus Andronicus.»
Stykket har jevnlig blitt forsøkt revurdert, og har blant annet blitt satt opp av Samuel Beckett og Peter Brook (Stratford 1955), mens Shakespeare-ekspert Jan Kott vurderer Titus som et av Shakespeares mest spennende skuespill og vier et helt kapittel til dette skuespillet i boken Shakespeare vår samtidige.
Stykket har uansett stor historisk verdi, da en ung Shakespeare som allerede legger til grunne ideer som vitner om Othello, Macbeth og Kong Lear. Både Titus og Othello gjør suksess på slagmarken, men er offer for et machiavellisk spill på hjemmebane. Både for Titus og for Macbeth fører et mord til neste, og ender til slutt med en orgie av mord som ingen har kontroll over, og på samme måte som kong Lear er Titus en gammel mann som i sin alderdom begår en dumhet som påfører han en stor byrde av lidelse.
Gudrun Skjeggesdatter

Gudrun Skjeggesdatter (Jarnskjeggsdatter eller Jernskjeggesdatter, slutten av 900-tallet) gift med Olav Tryggvason.

Biografi

Et par år før Thyra Haraldsdatter kom til landet og giftet seg med Olav Tryggvason, skal han ha vært gift med trønderhøvdingen Skjegge Asbjørnsons datter fra Ørlandet. Faren hennes hadde vært trøndernes talsmann mot kong Olavs kristning av landet, men da han døde hadde bøndene ingen fører lenger, og bøyde seg derfor for kongens trusler ved å anta kristendommen.
Ifølge avtalen mellom bøndene og kongen skulle blant annet sistnevnte gifte seg med bondehøvdingens datter, som et fredspant. Ifølge Snorre gik de i seng sammen da bryllupstiden kom. Men den første natten de lå sammen dro hun en kniv frem straks kongen hadde sovnet, for å stikke ham. Kongen våknet, tok kniven fra henne og fortalte sine menn hva som hadde hendt. Gudrun tok da klærne sine og alle de menn som hadde fulgt henne og fór sin vei. Siden kom hun aldri mere i seng med Olav.
Hvis dette medfører riktighet, er Gudrun Jernskjeggesdatter trolig den kvinne som har vært norsk dronning i kortest tid.
Forfatteren Asbjørn Lien har skrevet en historisk roman om Gudrun med tittelen: Jernskjegges datter.
João Moutinho

Landslaget

Han ble tatt ut i Portugals EM-tropp til EM i Frankrike 2016.
Han ble tatt ut i Portugals tropp til FIFA Confederations Cup 2017 i Russland.
24. juni 2017 fikk han sin 100. landskamp for Portugal.
Han ble tatt ut i Portugals tropp til VM i fotball 2018 i Russland.
Arnhild Holstad

Utdanning

Arnhild Holstad har studert norsk og biologi ved Lærerhøyskolen i Trondheim (1982–1983), grunnfag i nordisk ved Universitetet i Trondheim (1983–1984), mellomfag idrett ved Norges idrettshøgskole (1984–1986), og ved Journalisthøgskolen i Oslo (1989–1991).

Yrkeserfaring

Holstad var au pair ved en kibbutz i Israel fra 1986 til 1987, før hun jobbet som kroppsøvingslærer ved Oppegård videregående skole fra 1987 til 1988. Fra 1989 til 1989 var hun flyktningkonsulent i Aukra kommune, før hun fra 1991 til 2003 jobbet som journalist i Namdalsavisa, hvorav de siste fire årene som ansvarlig for næringslivsinnholdet i avisen. Hun var prosjektleder i Olav Duun Innovasjon fra 2003 til 2005, før hun fra oktober 2005 til september 2007 var politisk rådgiver for daværende arbeids‑ og inkluderingsminister Bjarne Håkon Hanssen. Hun var nestleder i Statens råd for likestilling av funksjonshemmede, og styremedlem i rådet fra 2008 til 2012.
Hun har siden 2007 vært kommunikasjonssjef i Statskog, siden 2008 vært styremedlem i NTE Holding, og siden 2010 sittet i styret i SpareBank 1 SMN.
Spellemannprisen

Om prisen

Antall priser som deles ut, varierer noe fra år til år. I henhold til reglementet for 2016-utdelingen deles det ut priser i 17 sjangerbestemte klasser, to priser til opphavsmenn (komponist og tekstforfatter) og seks tilleggsklasser (Årets spellemann, årets nykommer, årets låt, årets musikkvideo, årets album og årets produsent). I tillegg tar komiteen stilling til om det skal deles ut hederspris, fagpris og produsentpris. For hver av de sjangerbestemte klassene utnevnes det en fagjury hvor sammensetningen holdes hemmelig for hverandre og utenforstående. Fagjuryene bestemmer ved hjelp av poenggivning hvilke av de påmeldte artistene og platene som skal nomineres i de ulike klassene. Det nomineres mellom tre og fem artister i hver klasse. Fagjuryen stemmer deretter fram en vinner som mottar en bronsestatuett og diplom. 
Det blir på forhånd ikke offentliggjort noen nominasjoner for Årets spellemann. En spesialjury nominerer og kårer her vinneren. I klasser som årets hit og den tidligere musikkvideo-klassen er det noen ganger blitt benyttet publikumsavstemning for å kåre vinneren.
Stjørdal kommunestyre 2007–2011

Stjørdal kommunestyre 2007–2001 består av 41 medlemmer, mot 51 i perioden 2003–2007. Johan Arnt Elverum (Sp) er ordfører, og Ole Myrbekk (H) er varaordfører. En borgerlig sammenslutning bestående av Senterpartiet, Høyre, Fremskrittspartiet, Kristelig Folkeparti og Venstre har flertall. Stjørdal er dessuten én av i alt fem kommuner i landet hvor Miljøpartiet De Grønne sitter representert i kommunestyret.
Bangui

Historie

Byen ble grunnlagt i 1889 som fransk militært støttepunkt, og en viktig grunn til opprettelsen var at franskmennene herfra ville bekjempe arabernes slavetokter. Allerede i 1898, under Fashodakrisen beviste basen sin strategiske betydning. I 1910 ble byen hovedstad av Ubangi-Shari, en provins i Fransk Ekvatorialafrika. Ubangi-Shari ble i 1958 en autonom republikk innen det franske statsfellesskap, og i 1960 ble dden til den uavhengige sentralafrikanske republikk.
I mars 1986 styrtet et fransk kampfly i et bebodd område her, og 35 mennesker omkom.
Etter sélékaopprørernes kupp kom det til eplyndring og væpnede overgrep. En reaksjon mot opprørerne førte til en rekke blodige hevnoverfall.

Økonomi

Bangui er det administrative, handel og kommersielle senteret i Den sentralafrikanske republikk. I Bangui blir det produsert tekstiler, matvarer, øl, sko og såpe, men hovedeksporten til Bangui er bomull, tømmer, kaffe og sisal. I 2001 var arbeidsledigheten i byen på 23%.

Transport

Fra Bangui går det ferjer til Zongo som er en by i Den demokratiske republikken Kongo og til Brazzaville som er hovedstaden i Republikken Kongo. I Bangui ligger den internasjonale flyplassen Bangui M'Poko internasjonale lufthavn. Mye av Den sentralafrikanske republikks internasjonale handel kommer igjennom denne flyplassen. Flere veier går fra Bangui og til nabolandene Kamerun, Tsjad og Sør-Sudan.

Utdanning

Universitetet i Bangui som ble grunnlagt i 1970 ligger i Bangui. University of Bangui er en offentlig institusjon som har monopol på ikke landbruks utdanning i Den sentralafrikanske republikk.
Kongsberg Arbeiderparti

Kongsberg Arbeiderparti er Arbeiderpartiets lag i Kongsberg kommune. Kommunepartiet ble stiftet 18. juni 1904.
Sentrale politikere i Kongsberg Arbeiderparti er blant annet kommunepartiets leder Ingar Storholt, Anne Jenny Archer, gruppeleder for kommunestyregruppa til Kongsberg Arbeiderparti og Bjørn Tore Ødegården leder i Buskerud Arbeiderparti, medlem av Arbeiderpartiets landsstyre og fylkestingsrepresentant for Arbeiderpartiet i Buskerud fylkesting.
Berg-Kragerø museum

Berg-Kragerø museum er en avdeling av Telemark Museum og ble opprettet som museum i Kragerø i 1955. I 1979 kom et nytt bygg, som ble utvidet i 1998. Her finnes utstillinger, kontorer, bibliotek, arkiv samt en liten kafé og souvernirbutikk. «Lysthuset» var den opprinnelige museumsbygningen og tjente som sommerhus for familien Homan på 1800-tallet. 
Parken i området er en del av museet, og her ligger «Hytta», «Matroshuset» (også kjent som «Bestas hus»), «Kornbua» og «Riggerbua». For tiden er Nybygget, Lysthuset og Hytta de eneste bygningene som åpne for besøkende.
Berg-Kragerø museum kom til da den siste eieren, Henriette Marie «Jeja» Homan døde i 1943. Hun ønsket lenge å gjøre eiendommen til museum, og samlet i sin levetid mye av kulturhistorisk verdi. Hun hadde dessuten stor gjeld, og først i 1955 ble eiendommens kulturelle verdi verdsatt da museet endelig åpnet.

Bygningene

Hytta er fra 1947 og sto tidligere på Brønnholmen i Kragerøskjærgården. Den ble åpnet for publikum i 2005 og er innredet med gjenstander fra tidlig etterkrigstid. Hele hytta ble flyttet uten at den ble tatt fra hverandre, og utenfor finner man en tradisjonsrik utedo, komplett med bilde av kronprinsparet.
Bygget er en del av museets prosjekt «Hytteliv i endring». Ideen med prosjektet er å vise hvordan hyttelivet i Kragerøskjærgården har utviklet seg, og ønsket er å utvide utstillingen med hytter fra andre perioder.
Kornbua er fra vestre Øya i Kragerø og ble bygget som en del av et større anlegg for kjøpmann Georg Dahll. Den er første gang nevnt i branntakstbeskrivelsen av 20. oktober 1823. Med til anlegget hørte en vindmølle ved navnet Fornyet Haab, som brant ned i 1829. Kornbua kom til Berg i 1949.
Matroshuset er ett bygg som ligger i parkområdet på Berg i Kragerø, og er fra andre halvdel av 1800-tallet. Huset er en typisk representant for boliger til sjøfolk og arbeidere i denne perioden. Huset sto opprinnelig på Kammerfoss og ble flyttet til Berg i 1983. Navnet Bestas Hus har det fått etter sin siste eier, Sofie Langtvedt, som bodde i huset til sin død.
Riggerbua fra Rømerverven hørte opprinnelig til en skuteverv som i sin tid sto på Marienlyst, ytterst på odden ved sundet mot Valberg, der sykehuset ligger i dag. I Riggerbua ble master, rær og rundholter med tilhørende tauverk stelt og reparert. Bygget ble flyttet til Berg i 1976.
Utenom anlegget på Berg omfatter museet Kittelsenhuset i Kragerø sentrum, som viser endel av samlingene etter tegneren Theodor Kittelsen.
Andevocassis

Utseende

En middelsstor, oval, blank, gulbrunlig (i alle fall på døde eksemplarer) skjoldbille med svarte flekker. Sett fra siden er den lavt hvelvet. Antennene er trådformede og middels lange. Kroppen er egentlig ganske normalt proporsjonert, med pronotum og dekkvingene er noe utvidet mot sidene slik at de helt dekker oversiden, både hodet og beina er skjult under dette skjoldet. Med utvidelsen blir kroppsformen bredt oval. Pronotum er rundet, dekkvingenes "skuldre" lite framskytende. Kantene av pronotum og dekkvingene danner en nesten kontinuerlig kurve.  Oversiden er ganske fint punktert med markere, litt innsunkne punktrader på dekkvingenes midtparti.

Levevis

Både larvene og de voksne (imago) billene lever av å spise blad på næringsplanten. De voksne (imago) sitter tett inntil planten og det store flate halsskjoldet og dekkvingene gjør at billen kan være svært vanskelig å oppdage, og det er vanskelig for rovdyr å nå den sårbare undersiden. Larvene gjemmer seg gjerne under et tak av gammel avføring og planterester som er festet til den fremoverbøyde bakkroppsspissen.

Utbredelse

Arten lever på Madagaskar.
Kvikne-psalteriet

Kvikne-psalteriet er en håndskreven salmebok fra middelalderen. Boken er skrevet på latin en gang mellom 1150 og 1200. Dette gjør den sannsynligvis til Norges eldste bok, sammen med Gammelnorsk homiliebok. Kvikne-psalteriet er skrevet på pergament, og innbundet i tre. Boken har original innbinding fra 1200-tallet. Boken ble helt frem til 1800-tallet oppbevart i Kvikne kirke, derav navnet Kvikne-psalteriet. I dag oppbevares boken hos Nasjonalbiblioteket.
Psalterium er en latinsk betegnelse for Salmenes bok i Det gamle testamentet. Dette var den vanligste bønneboken for lesekyndige lekfolk i middelalderen. Det er bevart flere eksemplarer av slike bøker opp til vår tid, men Kvikne-psalteriet er altså den eldste. På bokens omslag i tre står det på gammelnorsk med en blanding av runer og latinske bokstaver «Kvikna Kyrkja á mik», som på moderne norsk betyr «Kvikne kirke eier meg».
MF «Melderskin» (1963)

MF «Melderskin» og senere MF «Fergekroen» var en bilferge bygget i 1963. Fergen gikk i rutefart for Hardanger Sunnhordlandske Dampskibsselskab (HSD) fra 1963 til 1995. Den ble senere bygget om til restaurantskip. I oktober 2014 sank fergen mens den lå til kai utenfor Drammen.

Levering

MF «Melderskin» ble sjøsatt den 8. mai 1963 ved Ankerløkken verft i Florø. 19. juni kom bilfergen til Bergen for overlevering til rederiet.
«Melderskin» hadde plass til 22 personbiler. På overbyggingsdekket, bak broen, var det en utsiktssalong med sitteplass til 38 passasjerer, og et stort soldekk. Under bildekket var også en salong, med sitteplass til 56 passasjerer. Salongen nede hadde kjøkken og serveringskiosk med kjøle og smørbrøddisk. Alle offisers og mannskapslugarene var forut, under bildekket, totalt 7 enmannslugarer, en tomannslugar og dusj. På bildekket var det billettkontor, postkontor og tre toaletter.
Ved prøveturen hadde bilfergen en toppfart på 10,7 knop.
Somewhere Beautiful

«Somewhere Beautiful» er en sang skrevet av Christian Ingebrigtsen og Eivind Rølles. Sangen ble fremført av Nora Foss Al-Jabri i første delfinale i Melodi Grand Prix 2012 på Ørland. Sangen gikk derifra til finalen 12. februar, og kom på annenplass.
Valgeir Sigurðsson

Valgeir Sigurðsson (født 1971) er en islandsk musikkprodusent, komponist, og musiker. Sigurðsson eier Greenhouse Studio i Reykjavík, og har jobbet med artister som Björk, Múm, Bonnie 'Prince' Billy, Kate Nash, CocoRosie, Maps, samt nordmennene Bertine Zetlitz, Ane Brun og Moddi.
Nerjungri kullkraftverk

Nerjungri kullkraftverk (russisk: Nerjungrinskaja GRES) er et varmekraftverk ved Nerjungri i republikken Sakha, østlige Russland. Det eies og opereres av et regionalt kraftselskap, og har en produksjonskapasitet på 630 MW. Brenselstype er kull fra Sør-Jakutia, og kullgass. Det leveres også fjernvarme.
Byggingen av kraftverket begynte omkring 1980, og første byggetrinn stod ferdig i 1983, og ble fra 1980 oppgradert til 630 MW. Produksjonen er ikke koblet til strømnettet i Sør-Jakutia, men til nettet i Fjerne østen gjennom to 220 kV-linjer.
Tretthetsbrudd (medisin)

Tretthetsbrudd, utmattelsesbrudd eller stressfraktur er et tretthetsindusert beinbrudd som skyldes residiverende stress over lengre tid. I stedet for å bryte etter et kraftig støt, oppstår tretthetsbrudd etter oppsamlede traumer fra gjentatte submaksimale påkjenninger, som for eksempel løping og hopping. Som følge av dette er tretthetsbrudd vanlige belastningsskader hos idrettsutdøvere.
Tretthetsbrudd kan forklares som ørsmå sprekker eller «årringer» i knokkelen. De oppstår oftest i vektbærende knokler, som for eksempel skinnebeinet, mellomfoten og båtbeinene. Tretthetsbrudd i lårbeinet, bekkenet og korsbeinet kan forekomme, men er sjelden.
Kunsthall Grenland

Kunsthall Grenland er en norsk stiftelse som ble opprettet 19. februar 1987. Stiftelsen ligger i Porsgrunn kommune. Den het tidligere: Stiftelsen Øvre Frednes og Stiftelsen Arena Kunstformidling. Andreas Bjerkenes Rishovd er administrerende direktør. Stiftelsen omsatte for 921 000 i 2011
Stiftelsens formål «er å sikre bevilgninger til videre utstilling og kunstformidlingsvirksomhet i Porsgrunn gjennom Porsgrunn Kunstforening». Stiftelsen ble registrert i Enhetsregisteret 4.  mars 1996.
Stiftelsen fikk første driftshalvår kr. 800 000 fra Norsk kulturråd og 200 000 fra Telemark fylkeskommune. Kunsthallen åpner ny utstilling den 15. juni 2013.
Tropocalymmatini

Utseende

En middelsstor, avlang, blank trebukk. Arten er karakteristisk farget: hodet og de bakre to tredjedeler av dekkvingene er svarte, pronotum og den fremre tredjedelen av dekkvingene gule. Antennene er lange og tynne. Hodet er litt forlenget som en snute foran fasettøynene.

Utbredelse

Arten er utbredt i Australia.
Shine (Anni-Frid Lyngstad-album)

Shine er et musikkalbum med Anni-Frid Lyngstad, utgitt i 1984. Albumet lå 4 uker på VG-lista og endte med 10.-plass som beste plassering.
Berlin Marathon

Berlin Marathon er et av verdens største maratonløp, og blir arrangert hvert år den siste uken i september i Berlin. Det er innviet i World Marathon Majors og er sammen med London Marathon regnet som det mest prestisjefylte langdistanseløpet i Europa. Løpet er kjent for sitt jevne underlag og en relativt flat profil, noe som har ført til en rekke verdensrekorder. Den siste ble satt i 2014, da kenyaneren Dennis Kimetto løp inn til ny verdensrekord på tiden 2.02,57.
Carl Dørnberger

Liv og karriere

Dørnberger ble født av tyske foreldre – hans far arbeidet som bryggerimester ved Tønsberg bryggeri. Da han var åtte år gammel reiste familien tilbake til Tyskland, hvor han bodde inntil han sytten år gammel begynte som elev hos David Arnesen i Christiania. Han skal ha hatt en opprørsk natur, og ble i 1883 sendt videre for å gå i lære hos Johan Jacob Bennetter på Sola. Senere studerte han under flere kunstnere i Paris. 
Han debuterte på Høstutstillingen i 1887, og hadde sin første separatutstilling i 1900. Samme år giftet han seg med Line Gurine, og de fikk datteren Gro i 1904. Dørnberger hadde mange kjente kunstnere i sin omgangskrets, blant annet Edvard Munch og Axel Gallén, som begge malte portretter av ham. I Syk kjærlihet kommer det frem at Hans Jæger besøkte ham i Son i 1887.
Omkring 1896 flyttet Dørnberger til Son, hvor han ble boende resten av livet. Hans hjem, kjent som «Dørnbergerhuset» i Strandgata 15, er i slektens eie, men har i flere år vært stilt til disposisjon for maleren Arne Samuelsen. Mange av Dørnbergers verker har motiver fra Son, blant annet de historiske bygningene i sentrum og dampskipsbryggen som lå nedenfor huset hans.
Dørnberger er for mange minst like godt kjent for sin eksentriske livsførsel som for sin kunst. Han bar en karakteristisk hamborgsk hatt, hadde treben og bar to pistoler som han kalte «Kitty» og «Kittys broder». I Dørnbergerhuset skal det være et kulehull fra et tilfelle hvor hans hissige temperament løp løpsk.
Marco Palmezzano

Marco Palmezzano (født 1460 i Forlì, død 1539) var en italiensk kunstner og arkitekt. Han studerte ved Forlì kunstskole og er mest kjent for  å male renessansebilder.

Biografi

Palmezzano ble født i Forlì i Romagna. 
Palmezzano studerte med maleren Melozzo da Forlì (som hadde samarbeidet med Piero della Francesca). Han ble anerkjent som en mester i perspektivteknikk. 
Han reiste til Roma i begynnelsen av 1490-tallet. 
Det er rykter om at Palmezzano kan ha reist til Jerusalem, men det er ingen dokumentasjon på dette. Han er imidlertid oppført med eiendom i Venezia i 1495. Kort tid etterpå returnerte Palmezzano til Forlì, hvor han tilbrakte resten av sitt lange liv tilsynelatende med bare korte utflukter i forbindelse med oppdrag andre steder i regionen fram til sin død i 1539.